钦定古今图书集成/明伦汇编/皇极典/第253卷 > 书经 > 君牙
## 钦定古今图书集成/明伦汇编/皇极典/第253卷 > 书经 > 君牙

弘敷五典，式和民则。尔身克正，罔敢弗正。民心罔中，
惟尔之中。

〈大全〉张氏曰：“和民则在我而已，惟正与中，民则和矣。

夏暑雨，小民惟曰怨咨。冬祁寒，小民亦惟曰怨咨。厥
惟艰哉。思其艰以图其易，民乃宁。”

〈蔡传〉“暑雨祁寒”，小民怨咨，自伤其生之艰难也。“厥惟艰哉”者，叹小民之诚为艰难也。思念其难，以图其易，民乃安也。艰者，饥寒之艰。易者，衣食之易，此告《君牙》以养民之难也。